# Раздел І

**ТЕХНИЧЕСКА СПЕЦИФИКАЦИЯ**

за избор на изпълнител на обществена поръчка с предмет:

**„Доставка на електроматериали и резервни части за Улично осветление на община Добричка“**

1. **ОПИСАНИЕ ПРЕДМЕТА НА ПОРЪЧКАТА**

Предмет на обществената поръчка е доставката на електроматериали и резервни части за улично осветление в населените места на община Добричка през 2019 година и доставка на нови светодиодни улични осветителни тела с цел подмяна на старите улични осветители през 2018 и 2019 год.

Обществената поръчка е разделена на две обособени позиции:

**Обособена позиция 1: Доставка на електроматериали и резервни части за Улично осветление** - Възложителят ще поръчва електроматериали и резервни части според възникналите нужди за поддържане на уличното осветление в техническа изправност до 31.12.2019г. или до изчерпване на осигурения финансов ресурс от 15 000.00 лв. без включен ДДС (18 000.00 лв. с ДДС);

**Обособена позиция 2: Доставка на нови LED улични осветителни тела -** Възложителят разделя изпълнението на доставките на два етапа:

1-ви етап: Доставка на нови LED улични осветителни тела на стойност 6325.00 лв. с включен ДДС (5270.83лв. без включен ДДС) с краен срок за изпълнение 01.12.2018 год.

2-ри етап: Доставка на осветителни тела, рогатки и стълбове според възникналите нужди в общината в периода от 01.01.2019 до 31.12.2019 година.

* 1. **Описание на поръчката от Обособена позиция 1**

За обезпечаване поддръжката на уличното осветление в населените места на община Добричка през 2019 ще бъдат поръчвани електроматериали и резервни части в следните ориентировъчни количества:

Таблица 1

|  |  |  |  |
| --- | --- | --- | --- |
| **Поз. №** | **Вид, наименование, означение, мярка** | **Прогнозно количество** | **Забележка** |
| 1 | Енергоспестяваща луминесцентна лампа за улично осветление - 36 W/4 Р - PL - цветна температура 4000 К, 100% трифосфор, светлинен добив минимум 2900 lm, енергиен клас А, живот на лампата **-** минимум 10000 h | 1000 бр. | Необходимо е към ценовото предложение на участниците да се приложи документ (сертификат), удостоверяващ съответствието на техническите характеристики на артикула с изискванията на Възложителя |
| 2 | Енергоспестяваща луминесцентна лампа за улично осветление - 18 W/2 Р- PL**-**C - цветна температура 4000К, 100% трифосфор, светлинен добив - минимум 1200 lm, енергиен клас - мин. В, живот на лампата - минимум 10000 h | 300 бр. | Необходимо е към ценовото предложение на участниците да се приложи документ (сертификат), удостоверяващ съответствието на техническите характеристики на артикула с изискванията на Възложителя |
| 3 | Енергоспестяваща лампа 20 HLX / E-27 спирала – цветна температура 4000К, 100% трифосфор, светлинен добив –минимум1200 lm,живот на лампата - минимум 10000 h | 50 бр. | Необходимо е към ценовото предложение на участниците да се приложи документ (сертификат), удостоверяващ съответствието на техническите характеристики на артикула с изискванията на Възложителя |
| 4 | LED лампа 10W/4000K/E27 | 50 бр. | Необходимо е към ценовото предложение на участниците да се приложи документ (сертификат), удостоверяващ съответствието на техническите характеристики на артикула с изискванията на Възложителя |
| 5 | LED лампа MCOB - 10W/6500K/E27/1200 lm | 50 бр. |
| 6 | LED лампа 30W / 6000K/E27 | 50 бр. |
| 7 | LED лампа PLL 21W / 4000K | 50 бр. |
| 8 | Дросел – 36W / 230V - електромагнитен | 150 бр. | За да се установи съответствие с техническите спецификации се изисква предоставянето на мостра |
| 9 | Дросел – 18 W / 230V - електромагнитен, с къса планка, размери 85 х 40 mm | 100 бр. | За да се установи съответствие с техническите спецификации се изисква предоставянето на мостра |
| 10 | Куплунг за енергоспестяваща луминесцентна лампа за улично осветление - PL 36 W/4 Р  | 50 бр. |  |
| 11 | Куплунг за енергоспестяваща луминесцентна лампа за улично осветление- PL 18 W/2 Р  | 50 бр. |  |
| 12 | Куплунг за стартер 36 W – ВИМ57 – 2/250 | 30 бр. |  |
| 13 | Стартер 4-65 W | 1200 бр. |  |
| 14 | Часовник електронен, двойнотарифен (температура от -25 до +55 0C) | 15 бр. | За да се установи съответствие с техническите спецификации се изисква предоставянето на мостра |
| 15 | Часовник механичен, двойнотарифен (температура от -25 до +55 0C) | 45 бр. | За да се установи съответствие с техническите спецификации се изисква предоставянето на мостра |
| 16 | Контактор – Ie: 25A, Uе: 400V, Uб: 230V, 50Hz, вградени помощни контакти: 1 N/O; 1 N/C | 10 бр. | Необходимо е към ценовото предложение на участниците да се приложи документ (сертификат), удостоверяващ съответствието на техническите характеристики на артикула с изискванията на Възложителя |
| 17 | Фасунга (керамична) с планка - Е27 / 250V | 50 бр. |  |
| 18 | Автоматичен прекъсвач – 1P, 6A, крива C, 6kA | 10 бр. | Необходимо е към ценовото предложение на участниците да се приложи документ (сертификат), удостоверяващ съответствието на техническите характеристики на артикула с изискванията на Възложителя |
| 19 | Автоматичен прекъсвач – 1P, 25A, крива C, 6kA | 20 бр. |
| 20 | Биметална клема (мед-алуминий) 25/16 mm | 300 бр. |  |
| 21 | Токова клема | 30 бр. |  |
| 22 | Проводник – 1 х 1mm2  | 100 m |  |
| 23 | Рекордоман 6 mm2 | 300 m |  |
| 24 | СВТ кабел – 2х1,5 mm2 | 250 m |  |
| 31 | Лустер клема – 6mm2/380 V – 12 бр. на ред | 50 бр. |  |
| 32 | Изолационна PVC изолираща „Шведска” лента – 15 mm | 15 бр. |  |
| 33 | Усукан изолиран проводник УИП (френски) 2х16 AL/R | 700 m |  |
| 34 | Отклонителна клема за УИП  | 10 бр. |  |
| 35 | Опъвателна клема регулираща за УИП | 20 бр. |  |
| 36 | Носеща клема за УИП | 10 бр. |  |

Посочените в таблицата количества са прогнозни и не са задължителни. Възложителят ще поръчва електроматериали и резервни части според възникналите нужди за поддържане на уличното осветление в техническа изправност до 31.12.2019г. или до изчерпване на осигурения финансов ресурс от 15 000.00 лв. без включен ДДС (18 000.00 лв. с ДДС).

С цел отстраняване на непредвидени аварии по уличното осветление, Възложителят си запазва правото да заявява електроматериали и резервни части, които не са включени в Техническата спецификация или са включени поименно, но са с различни от описаните технически характеристики.

За доставката на заявените електроматериали и резервни части, които не са включени в Техническата спецификация или са включени поименно, но са с различни от описаните технически характеристики Участникът предлага единични цени като приложи попълнен файл:*ІII. Образец 2.1\_Ценова таблица.xls* или фирмен каталог /ценоразпис/ с поместени единични цени и предлагана отстъпка.

За да се установи съответствие с техническите спецификации на част от артикулите, Възложителят изисква предоставянето на мостри.При разглеждане на предложението, представители на Възложителя ще извършат оглед на предоставените мостри, което няма да доведе до нарушаване целостта на мострите. При огледа няма да се разопаковат опаковките на свързващите елементи (винтове, планки и др.). Приетите мостри ще бъдат върнати на участниците на посочен от тях адрес в срок от 10 (*десет*) дни след подписване на договора за доставка. При положение, че при огледа се наруши целостта на някоя от предоставените мостри, Възложителят ще заплати на участника стойността на мострата по предложената единична цена на посочена от него банкова сметка.

Представените мостри трябва да са обозначени по начин, от който да е видно на кое предложение отговарят.

При откриване на транспортни дефекти, мострите се връщат на участника. Участникът има право в 5 (*пет*) дневен срок от връщането на пратката да предостави нови мостри за участието си в процедурата по възлагането на обществената поръчка. В случай, че и вторите мостри пристигнат с нарушена цялост, пратката се връща на участника и направеното от него предложение не се разглежда.

Възложителят ще задържи мострата на участника, избран за Изпълнител на поръчката до края на сключения договор.

* 1. **Описание на поръчката от Обособена позиция 2**

За разширяване на уличното осветление в населените места и за изпълнение на дейности по подмяна на старите улични осветители с нови LED осветителни тела, Възложителят заявява необходимост от доставки в следните ориентировъчни количества:

Таблица 2

|  |  |  |  |
| --- | --- | --- | --- |
| **Поз. №** | **Вид, наименование, означение, мярка** | **Прогнозно количество**  | **Забележка** |
| 1 | Доставка на LED осветително тяло за улично осветление с алуминиев корпус, захранващо напрежение ~230V / 50Hz, мощност 30W, температура на светене ≥ 4000К, ъгъл на осветеност: ≥ 1200, с възможност за монтиране на съществуващи рогатки с диаметър Ø60 | 300 бр. | За да се установи съответствие с техническите спецификации се изисква предоставянето на мостра |
| 2 | Рогатка за монтаж и закрепване на улични осветители върху стълбове и/или стени. | 50 бр. | Необходимо е към ценовото предложение на участниците да се приложи документ (сертификат), удостоверяващ съответствието на техническите характеристики на артикула с изискванията на Възложителя |
| 3 | Крепежни елементи за монтаж на рогатка за улични осветители върху стълбове и/или стени (шпилки, гайки, шайби и други). | 50 бр. |
| 6 | Тяло за улично осветление – 2х18 W (без луминесцентна лампа) | 10 бр. |
| 7 | Тяло за парково осветление – тип „Сфера” (без лампата) | 10 бр. |
| 8 | Стълб за улично осветление с височина над земята 5 м | 5 бр. |

Посочените в таблицата количества са прогнозни и не са задължителни. Възложителят ще поръчва осветителни тела, рогатки и/или стълбове според възникналите нужди в общината до 31.12.2019 г. или до изчерпване на осигурения финансов ресурс.

1-ви етап: За изпълнение на инвестиционната програма за 2018 година е необходимо в срок до 01.12.2018г. да се доставят нови LED улични осветителни тела на стойност 6325.00 лева с включен ДДС (5270.83 лв. без включен ДДС).

2-ри етап: Доставка на артикули от Таблица 2, според възникналите нужди в общината в периода от 01.01.2019 до 31.12. 2019 година.

За да се установи съответствие с техническите спецификации на светодиодните улични осветителни тела, Възложителят изисква предоставянето на мостра. При разглеждане на предложението, представители на Възложителя ще извършат оглед на предоставената мостра, което няма да доведе до нарушаване целостта на мострите. При огледа няма да се разопаковат опаковките на свързващите елементи (винтове, планки и др.). Приетите мостри ще бъдат върнати на участниците на посочен от тях адрес в срок от 10 (*десет*) дни след подписване на договора за доставка. При положение, че при огледа се наруши целостта на някоя от предоставените мостри, Възложителят ще заплати на участника стойността на мострата по предложената единична цена на посочена от него банкова сметка.

Представената мостра трябва да е обозначена по начин, от който да е видно на кое предложение отговаря.

При откриване на транспортни дефекти, мострата се връща веднага на участника. Участникът има право в 5 (*пет*) дневен срок от връщането на пратката да предостави нова мостра за участието си в процедурата по възлагането на обществената поръчка. В случай, че и втората мостра пристигне с нарушена цялост, пратката се връща на участника и направеното от него предложение не се разглежда.

Възложителят ще задържи мострата на участника, избран за Изпълнител на поръчката до края на сключения договор.

1. **ОБЩИ ИЗИСКВАНИЯ ПРИ ИЗПЪЛНЕНИЕ НА ПОРЪЧКАТА**

Изпълнението на поръчката се извършва съобразно всички действащи в страната правила и норми за извършване на доставките, предмет на поръчката. Всички артикули, доставяни от Изпълнителя, трябва да бъдат окомплектовани със съответните сертификати за произход и качество, информационен лист за безопасност на продукта, инструкция за употреба на български език и декларация, удостоверяваща съответствието на доставяните материали с изискванията на Възложителя.

Доставяните продукти трябва да са в оригиналните опаковки на производителя, с ненарушена цялост. Предлаганите стоки трябва да са безвредни за здравето и живота на хората.

1. **ИЗПЪЛНЕНИЕ НА ПОРЪЧКАТА**

Доставките се извършват периодично по писмена заявка на Възложителя. Получаването на документа се потвърждава чрез електронно съобщение до изпращача. За целия срок на договора, заявените електроматериали и резервни части следва да бъдат доставяни до Автостопанството на Възложителя с адрес – град Добрич, бул. Трети март, № 70 **–** в срок от не повече от 7 (*седем*) работни дни, считано от датата на потвърждението за получаване на писмената заявка на Възложителя по факс, хартиен носител или по ел.поща.Приемат се и се заплащат само количествата и видовете, които са заявени и доставени при условията на подписания Договор за доставка.

Приемането на доставката се удостоверява чрез съставяне на Приемо-предавателен протокол, който се подписва от упълномощени представители на Възложителя и Изпълнителя и е основание за издаване на фактура – оригинал. Приемо-предавателният протокол се съставя в 3 (*три*) еднообразни екземпляра (два за Възложителя и един за Изпълнителя) и съдържа най-малко следната информация: вид и количество на доставената стока и нейното съответствие с офертата на Изпълнителя и изискванията на Възложителя, определени с техническата спецификация или конкретната заявка; номер на Договора; дата и място на доставка. Протоколът се подписва само при условие, че доставените артикули отговарят изцяло на изискванията на Възложителя и посочените в заявката видове и количества.

Подписването на Протокола без забележки има силата на приемане на доставката от страна на Възложителя, освен в случаите на „скрити несъответствия“, които не могат да бъдат открити при обикновения оглед на стоката. Приемането на доставката с Приемо-предавателен протокол няма отношение към установените впоследствие в гаранционния срок несъответствия.

Собствеността и риска от случайно повреждане на стоката, предмет на доставката преминава от Изпълнителя върху Възложителя от датата на подписване на протокола за приемане на доставената стока.

При констатиране на явни несъответствия страните подписват Констативен протокол, в който подробно се описват констатациите и се посочва срокът, в който да се отстранят несъответствията. Възложителят не дължи заплащане на доставката преди отстраняването на констатираните несъответствия.

В сроковете на гаранцията дефектиралите стоки се приемат за ремонт или се заменят с нови. Всички несъответствия на стоките се отстраняват за сметка на Изпълнителя. До пълноценното отстраняване на дефекта/повредата, Изпълнителят осигурява на Възложителя оборотна стока от същия или подобен клас, като гаранционният срок на стоката в процес на поправяне се удължава със срока на ремонта.

1. **СРОКОВЕ ЗА ИЗПЪЛНЕНИЕ. ГАРАНЦИОННИ СРОКОВЕ**

Договорите за доставка, които ще се подпишат с избраните изпълнители са със срок на действие до 31.12.2019г. или до изчерпване на осигурения финансов ресурс.

Срокът за доставка на заявените количества стоки е най-много 7 (*седем*) работни дни.

За изпълнение на инвестиционната програма за 2018 година е необходимо в срок до 01.12.2018 г. да се доставят нови LED улични осветителни тела на стойност 6325.00 лв. с включен ДДС (5270.83лв. без включен ДДС). Плащанията за 2018 година могат да се извършат най-късно до 20.12.2018 г.

В рамките на гаранционния срок Изпълнителят е длъжен да приеме за ремонт дефектиралите стоки не по-късно от 7 (*седем*) работни дни, считано от писменото уведомление на Възложителя. Гаранционният срок на отделните видове артикули се определя от Ценовото предложение на Изпълнителя и започва да тече от датата на фактурирането. Всички несъответствия на стоките се отстраняват за сметка на Изпълнителя, като срокът за отстраняване на дефектите е най-много 21 (*двадесет и един*) работни дни от писменото уведомление, а замяната на стоките се извършва до 7(*седем*) работни дни. До пълноценното отстраняване на дефекта/повредата, Изпълнителят осигурява на Възложителя оборотна стока от същия или подобен клас, като гаранционният срок на стоката в процес на поправяне се удължава със срока на ремонта.

Техническата спецификация следва да се разглежда като неразделна част от документацията по провеждане на обществената поръчка и условията на Договора.

Органи, от които участниците могат да получат необходимата информация за приложимите правила и изисквания относно: условията на труд: министерство на труда и социалната политика (<https://www.mlsp.government.bg/>), Главна инспекция по труда (<http://www.gli.government.bg/>) и Главна дирекция Пожарна безопасност и защита на населението (<https://www.mvr.bg/gdpbzn>); опазване на околната среда: Министерство на околната среда и водите (<http://www.moew.government.bg/>).